Апсны апны коронавирус шIкIгIара згIва гIарахвта йагIвсыз атшыни ауахъи руацIа ужвыгьи пщгIвы гIадрыбергьыльтI.
Май а 8 атшын Апсны апны COVID-19 згIва гIарахвта ужвыгьи пщгIвы гIадрыбергьыльтI. Ари ахабар аргатI акоронавирус шIкIгIара ауагIа рачвхъыхчара йазалху а-Оперштаб.
А-Оперштаб ахабар йшгIанахIвауала, йагIвсыз атшыни ауахъи руацIа коронавирус ауысла атестквала йдырхъвыхтI уагIа 33-гIв. Ауат йрыуата апщыгIв рпны азгIва гIадрыбергьыльтI.
АгIвыма къральква йгIартыцIхта Апсны йгIайхуа акъральгIвчва апхъала апшта карантин йахъысырныс рборчпI.
«УахьчIвала Согъвым йтагылу «Айтар» сасырта апны карантин йахъыситI агIвыма къральква йгIартыцIхта йгIацапахыз къральгIв 209-гIвы», - рхIватI а-Оперштаб ауысхагIвчва.
Апсны апны мартI ацIыхъва йгIашIарышвта апрель а 20-дза къральыгIва унашвала ГвжважвагIва аъаща щаквгылан. Ужвы ауи аъаща нырххтI. Ауаса акъраль аунашвачпагIвчва абзазагIвчва аквгIазшIыртитI ахъаркIьыдара амальква йапымшвтуата йынкъвыргарныс.
Датшагьи щаквыргылра нарахвтI Гагра йгьи Гал районква рпны комендант сахIат нырххырныс. Апсны акъалаква зымгIва рпынгьи аквта базарква рынхара джвыквырцIахтI, ауат мчбжьыкI апны хымшкI йтIызлуштI. Апхъала апшта йаркIыркIвапI апхьартаква, асабигIзартаква, ауниверситет.
Апсны апны мартI ацIыхъва йгIашIарышвта апрель а 20-дза къральыгIва унашвала ГвжважвагIва аъаща щаквгылан. Ужвы ауи аъаща нырххтI. Ауаса акъраль аунашвачпагIвчва абзазагIвчва аквгIазшIыртитI ахъаркIьыдара амальква йапымшвтуата йынкъвыргарныс.
Датшагьи щаквыргылра нарахвтI Гагра йгьи Гал районква рпны комендант сахIат нырххырныс. Апсны акъалаква зымгIва рпынгьи аквта базарква рынхара джвыквырцIахтI, ауат мчбжьыкI апны хымшкI йтIызлуштI. Апхъала апшта йаркIыркIвапI апхьартаква, асабигIзартаква, ауниверситет.